《夏夜小方壶同萚石豫堂先生厚石作》
清代·汪仲鈖

梅雨乍歇梅风微，桐花绕庭作雪飞。四三冷伴拥深夕，都是去年花下客。

花开花谢曾几时，花应笑人忙未知。酒力诗怀两无奈，等闲负此分镫坐。

簟纹扇影凉与亲，秋风弹指成前因。早蝉珍重催斜日，警我劳心声第一。

镜光十里涵新荷，湖船并坐欹侧过。逋暑僧寮会应再，梦魂已越孤山背。

作者简介：浙江湘乡人，字丰玉。汪孟鋗弟。乾隆十五年举于乡。少即肆力于诗，与兄俱以诗名。酷爱宋黄庭坚、王安石诗，诗作有新意，无江西诗派生硬之习。早卒。有《桐石草堂集》。